# **Príloha č. 1**

# **Opis predmetu zákazky**

1. **Základná charakteristika**
2. Názov predmetu zákazky: „**Objednávka dopravy nesúvisiacej s prepravou osôb, prenájom dopravných prostriedkov, strojných zariadení a stavebných mechanizmov**“.
3. Celková predpokladaná hodnota: 160 000,00 EUR bez DPH
4. Lehota plnenia: Dynamický nákupný systém (ďalej ako „**DNS**“) sa vytvára na obdobie 48 mesiacov od jeho zriadenia.
5. Predmetom zákazky je vytvorenie DNS ktorý bude slúžiť na zadávanie zákaziek na zabezpečovanie činností DPB, a. s. súvisiacou s potrebou objednania dopravy alebo prenájmu zariadení na operatívne riešenie jednotlivých úloh špecifikovaných v konkrétnych výzvach. Podrobná technická špecifikácia a termín dodania budú obsahom konkrétnej výzvy podľa aktuálnych požiadaviek DPB, a.s.
6. Obstarávateľská organizácia bude vyhlasovať konkrétnu zákazku s použitím DNS na základe Výzvy na predkladanie ponúk (ďalej ako „**Výzva na predkladanie ponúk**“). Presná špecifikácia predmetu zákazky bude uvedená v príslušnej Výzve na predkladanie ponúk v rámci zadávania konkrétnej zákazky.
7. Obstarávateľská organizácia predpokladá zadávanie konkrétnych zákaziek v rámci DNS v dopredu neurčitých, nepravidelných intervaloch, ktoré budú závisieť od aktuálnych potrieb obstarávateľskej organizácie. Objem konkrétnych zákaziek zadávaných v rámci DNS predpokladá obstarávateľská organizácia v rôznom rozsahu podľa aktuálnej potreby v každej konkrétnej zadávanej zákazke v rámci DNS v závislosti od potrieb obstarávateľskej organizácie, podľa podrobného opisu v každej konkrétnej zákazke. Dodávateľ sa zaväzuje, že bude pri plnení predmetu zákazky dodržiavať platnú legislatívu Slovenskej republiky a Európskej únie.
8. Výzva na predkladanie ponúk v rámci zadávania konkrétnej zákazky bude obsahovať potrebné informácie ku konkrétnym požadovaným službám.
9. **V prípade, že si to bude zadávanie konkrétnej zákazky vyžadovať, súčasťou výzvy na predkladanie ponúk budú aj dodatočné oprávnenia a požiadavky, ako napríklad povolenie na práce vo výškach, kvalifikovaná a zodpovedná osoba na obsluhu jednotlivých zariadení a podobne.**